SARL-NUUS - SONDAG 03 AUGUSTUS 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web www.sarl.org.za; klik op ARMI en volg die 
koppelings soos aangedui. Vir oudio via Echolink koppel met ZSOJPL-R. 


Hierdie - en vorige bulletins - kan van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
op 28,325, 14,235, 10,130, 7,066 en 3,695 MHz ESB asook, 51,400, 438,825 en 1 
297 MHz FM in die Pretoria-gebied. (Ander nuuslesers verander soos toepaslik.) 


STIL SLEUTELS 


Dit is met leedwese dat SARL-nuus moet bekend maak dat die sleutels van twee 
radioamateurs onlangs stil geraak het. Hulle is: 


Willem Alberts, ZS6WA, op 13 Mei. Hy word oorleef deur sy eggenote Mariaan, 
ZS6TX. 


Ross Thom, ZS6FV, op 27 Julie. Hy word oorleef deur sy seun Mike, ZS6BBD, 
dogter Maria, ZR6MST, en skoondogter Gerda, ZR6MEV. 


Ons innige meegevoel aan die familie en vriende van die afgestorwenes. 
(POUSE) 
In die nuus vandag; 


HERHALERLISENSIEAANSOEKE STUUR JOU AANSOEK DIREK AAN 
NICO VAN TONDER, ZS6AG 


OKOSA WERK AAN TABEL VAN FREKWENSIETOEKENNINGS 
SARL SE HE-FOONWEDSTRYD VANAF 15:00 VANMIDDAG 
CO OLIMPIESE SPELE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


HERHALERLISENSIEAANSOEKE, STUUR JOU AANSOEK DIREK AAN 
NICO VAN TONDER, ZS6AG 


Ten einde die verwerking van herhalerlisensieaansoeke te bespoedig, moet alle 
dokumentasie direk per geregistreerde pos, aan die sameroeper van die SARL se 
BHFE-Bandbeplanning- en Kompetisiekomitee, Nico van tonder, ZS6A@, gestuur 
word. Deur dit te doen sal baie weke van vertraging uitgeskakel word. OKOSA 
aanvaar wel e-posafskrifte van aansoeke, maar vereis oorspronklik ondertekende 


dokumentasie. Die faksopsie is onsuksesvol bevind aangesien die dokumentasie 
dikwels onleesbaar was. 


Met die nuwe proses sal die BHFE-Bandbeplanningskomitee alle aansoeke direk 
na, ontvangs oorweeg en die verwerkte aansoeke direk aan OKOSA by hulle 
kantore indien. Nico se adres is Biddystraat 702, Moreleta Park, 0044. 


OKOSA WERK AAN TABEL VAN FREKWENSIETOEKENNINGS 


OKOSA se Algemene Bestuurder vir Ingenieurswese het Vrydag die SARL 
meegedeel dat hulle werk aan `n tabel van frekwensietoekennings waarin vorige 
onakkuraathede reggestel is en nuwe toekennings oorweeg is. Die SARL is 
verskeie weke gelede versoek om met die amateurtoekennings behulpsaam te 
wees as deel van die hersieningsoefening wat deur die Elektroniese Kommu- 
nikasiewet vereis word. Hy het ook bevestig dat alle radioregulasies, insluitende 
dié van toepassing op amateurradio, na gekyk word, en, waar nodig, hersien 
word. Die SARL verwag om binne die volgende twee weke insae te verkry in die 
voorgestelde verbeterings en wysigings. 


Dit is geskeduleer dat die SARL die Departement van Kommunikasie 
eerskomende Dinsdag sal ontmoet. 


SARL SE LIDMAATSKAPHERNUWINGS REEDS BYNA EENDUISEND 


Die hernuwings van die SARL se lidmaatskap vir die 2008/2009 finansiële jaar 
nader die eenduisendmerk. Baie dankie aan almal wat hulle hernuwings inges- 
tuur het. Indien joue nie een van die negehonderd-en-negentien is wat teen 
Vrydag verlede week ontvang is nie, wend asb. 'n spesiale poging aan om hi- 
erdie week te betaal of aan te sluit en help ons om voor die einde van die week 
die duisendmerk oor te steek. 


Alle hernubare of nuwe subskripsies wat voor 31 Augustus 2008 ontvang word, 
is onderhewig aan 'n korting. Jy betaal slegs R305 en nie die nuwe tarief van 
R320 wat vanaf 1 September van toepassing sal wees nie. Senior lede betaal 
slege R184 indien betaling voor 31 Augustus geskied. Na daardie datum styg 
dit na R200. Kontak Vee Antal by 011 675 2393 vir betalingsbesonderhede. Alle 
volopbetaalde lede sal `n lidmaatskapsertifikaat, vir 2008/2009 ontvang. Indien 
u nognie `n lid is nie, sluit nou by die SARL aan en versterk die krag van jou 
stem by die owerheid. 


CO OLIMPIESE SPELE 


Die lisensie vir die spesiale gebeurtenis amateurradiostasie vir die Beijing 2008 
Olimpiese Spele is deur die Beijing Organiserende Komitee vir die Spele van die 
29ste Olimpiade en die Staastradioreguleringskomitee goedgekeur. Vyf roepseine 
sal gebruik word nl: BT1OB, BT1OJ, BT1OH, BT1OY en BT1ON, wat die vyf 
simbole van die Beijing Olimpiese Spele verteenwoordig. Die tema is: “Een 
wêreld een droom”. Die stasie sal tot 17 September op die lug wees. Die @OSL- 
bestuurder is BA4EG. Vir meer inligting, besoek http://www.bj2008ses.com.cn. 


KOMPETISIENUUS 


SARL SE HE-FOONWEDSTRYD VANAF 15:00 VANMIDDAG 


Geniet pret en neem vanmiddag, Sondag 3 Augustus vanaf 15:00 tot 18:30 SAT 
deel aan die HF-ESB-kompetisie van die SARL. 


Die frekwensies wat gebruik mag word is 14 125 tot 14 350 kHz, 7 043 tot 7 100 
kH7 en 3 603 tot 3 680 kHz. Daar is verskeie kategorieë waarin deelgeneem kan 
word. Hulle is as volg: a) Enkeloperateur, Alle bande, Laekrag (maksimum 100 
W); b) Enkeloperateur, Enkelband, Laekrag (maksimum 100 W); c) Enkeloper- 
ateur, Alle bande, Hoë krag, tot wetttige perk; d) Enkeloperateur, Enkelband, 
Hoë krag,tot wetttige perk; e) Multioperateur, Alle Bande, krag tot wettige 
perk; f) Multioperateur, Enkelbande, krag tot wettige perk; g) Kortgolfluister- 
aar (KGL). 


'n RS-rapport en volgnommers, beginnende met 001, word uitgeruil. 


Vir volledige besonderhede, raadpleeg die die SARL se Kompetisiehandboek 
wat op www.sarl.org.za beskikbaar is, kies “activities” en klik op “contests”. 
Volledige besonderhede aangaande ander kompetisietoekennings kan ook daar 
gevind word. 


Die kompetisie is oop vir alle gelisensieërde radioamateurs asook kortgolfluister- 
aars. 


Alle deelnemers, wat lede van die SARL is, en wat `n logstaat vir 20 of meer kon- 
takte indien, sal deelneem aan `n gelukstrekking vir `n 2008 ARRL-handboek. 


SARL 40 METER MOBIELE KOMPETISIE EN “SHACK-IN-A-SAGK” AK- 
TIWITEIT 


Op Sondag 10 Augustus sal die SARL 40 Meter Mobiele Kompetisie en 'Shack- 
in-a-Sack” aktiwiteit op die lug wees vanaf 15:00 tot 17:00 SAT. Die `Shack-in-a- 
Sack' is 'n nuwe idee voorgestel deur Eddie, ZS6BNE. Jy benodig 'n kompakte 
veldstasie - `n radio, kragbron en antenna - wat in 'n sak of tas pas, en wat jy 
dan weg van jou motor sal opslaan. 


Jy kan deelneem as `n mobiele stasie [stilstaande mobiel], `n veldstasie [“shack- 
in-a-sack”] of `n vaste stasie. In die mobiele opset, moet die antenna aan die 
romp van die voertuig geheg wees. Die veldstasie moet ten minste een kilometer 
vanaf jou voertuig opgestel word. 


Jy ruil jou roepsein en 'n RS-verslag uit. n Log en opsommingsstaat sal in 
die week beskikbaar wees op die Contest'-bladsy by www.sarl.org.za. Die sluit- 
ingsdatum vir jou log is 25 Augustus en moet gestuur word aan Boland ARK, 
Posbus 273, Strand, 7139 of per e-pos aan zslbak@mailbox.co.za. 


KLUBNUUS 
NUWE KLUBKOMITEE 


Die Kaapstad Amateurradiosenter se AJV is op 27 Julie gehou en die volgende 
lede is tot sy komitee en uitvoerende bestuur verkies: Voorsitter - Shaun Over- 


meyer, ZSIRA; Visevoorsitter - Evan Pedlar, ZS1EVP; Sekretaris/'Tesourier 

Peter Henochsberg, ZSIPMH;: Ander komiteelede: Dave Reece, ZS1DFR, 
Noel Futter, ZS1FW, James Gardner, ZS1ROY, Tony McEwan, ZSTTM, Paul 
Kennedy, ZR1PXL and Danny Blankenberg ZS1BL. 


Die klub, en die SARL, wens die komitee voorspoed toe in die nuwe jaar en 
bedank die uittredende voorsitter, Dave, ZS1DFER, vir die voortreflike taak wat 
hy gedurende die afgelope vier jaar verrig hert. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees tot 6 Augustus waarna dit aktiewe vlakke gaan bereik tot 9 Augustus. 
Die voorspelde effektiewe sonvlektelling sal gedurende die komende week minder 
as 5 wees. Die verwagte DX-toestande is goed vir die Noordelike rigtings maar 
vrotterig vir die hoofsaaklik Noord-Westelike paaie. 


20 m is die beste keuse vir DX met moontlike flou 20 m-openinge vanaf 16:00 
SAT na Indië. Daar is `n moontlike flou 40 en 80 m-openinge na Nieu-Zeeland 
om 20:00. Andersins gaan kontakte met Australië en Nieu-Zeeland baie uitda- 
gend wees. Vanaf ongeveer 16:00 is daar moontlike 20 m-openinge na Europa. 
Kontakte met die VSA gaan baie uitdagend wees. 


10 MHZ lyk laatmiddag en na sonsonder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees, veral vir van- 
middag se SARL-HF-foonwedstryd. 80 m behoort gedurende die oggende en 
laatmiddag goeie resultate oor die korter afstande te lewer. 30 m sal gedurende 
die middel van die dag goeie resultate oor die langer afstande lewer. 


Saans is 80 m die beste keuse,veral noudat die meeste donderstorms en statiese 
steurings agter die rug is. 160 m gaan ook baie bruikbaar wees. 


Onthou dat hierdie net `n voorspelling is en dat HF jou steeds kan verras. Skakel 
jou stel aan,luister en roep ook OG om seker te maak dat jy deel van die op- 
winding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


3 Augustus, dit is vanmiddag - SARL HF-Foonkompetisie; 10 Augustus - SARL 

40 Meter Mobiele en “Shack in a Sack” Kompetisie; 17 Augustus INTEGNET; 

31 Augustus Laaste dag vir betaling van ledegelde teen korting; 138 September 
RTA Gauteng by NAR; 3 Oktober JD-toer van SA begin. 


SARL nuus nooi klubs en individue uit om nuusberigte wat vir radio-amateurs 
en kortgolfluisteraars van belang is, in te stuur. Indien moontlik, plaas nuus- 
berigte in beide Afrikaans en Engels op www.sarl.org.za/newsinbox.asp nie later 
nie as die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoriagebied uitge- 
saai word, met herleidings op 7 (082, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 
skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 738. 


